Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 49/15/8803	Košice II, 25.6.2015
EEČ : 2-64-197-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX pre prečin krádeže podľa § 212 ods. 2 písm. a/, ods. 3 písm. a/ Trestného zákona a iné na tom skutkovom základe, že:

1. po vzájomnej predchádzajúcej dohode s obvineným XXXXX v  čase od 18.10 hod dňa 15.01.2009 do  05.30 hod dňa 16.01.2009 sa vlámali do uzamknutej predajne mäsa XXXXX na ul. XXXXX a to tak, že doposiaľ nezisteným predmetom vylomili vchodové dvere v oblasti zámku a následne z predajne odcudzili tovar v hodnote 867,-€,a to  fľaše s alkoholom, kávu zn. Cappuccino a mäsové výrobky, rôzne stravné lístky, opečiatkované firmou XXXXX v  hodnote 811,43 € a hotovosť  111,50 €, čím bola krádežou pre firmu XXXXX, so sídlom v XXXXX spôsobená škoda vo výške 1790,53 € a poškodením zámku a dverí škoda vo výške 84,61 €.

2. v čase od 13.30 hod dňa  07.02.2009 do 05.45 hod dňa 09.02.2009  doposiaľ nezisteným spôsobom a predmetom odstránil a odcudzil zámok FAB a cylindrickú vložku FAB  zámku zo vstupných dverí potravín na ul. XXXXX kde následne nezisteným spôsobom a predmetom poškodil signalizačné zariadenie a následne z kancelárie potravín odcudzil ohňovzdornú skrinku  o rozmere 30x50 cm s hotovosťou 12.000,-€, nezistené množstvo cigariet rôznych značiek, nezistené množstvo alkoholu rôznych značiek, čím bolo pre firmu XXXXX XXXXX krádežou FAB zámkov, ohňovzdornej skrinky, alkoholu, cigariet, dobíjacích kupónov Easy, Prima, 02 spôsobená celková škoda vo výške 15.819,84 € a pre Slovak Telekom a.s., poškodením signalizačného zariadenia vznikla škoda vo výške 100,-€.

3. 09.07.2009 v čase po 12.40 hod  v Košiciach pri stánku PNS pri kine Družba spolu s obvineným XXXXX v Košiciach fyzicky napadli poškodeného XXXXX z Košíc tým spôsobom, že najprv ho raz XXXXX kopol do hlavy  a potom mu viackrát kopal do hlavy XXXXX - XXXXX čím takto svojim konaním spôsobili poškodenému XXXXX ľahké zranenia, a to poranenie hornej pery, zlomeninu zuba  a krvnú podliatinu okolo oka s predpokladanou dobou liečenia do 7 dní,

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:

	Uznesením povereného príslušníka  PZ zo dňa 16.06.2009  pod XXXXX bolo vznesené obvinenie XXXXX, nar. XXXXX v Košiciach, trvale bytom XXXXX, ul. XXXXX, XXXXX, nar. XXXXX v Košiciach, trvale bytom XXXXX, ul. XXXXX prechodný pobyt XXXXX a XXXXX, nar. XXXXX v Prešove, trvale bytom XXXXX za prečin krádeže podľa § 212 ods. 2 písm. a/ Trestného zákona spáchaného formou spolupáchateľstva  podľa § 20 Trestného zákona, nakoľko je dostatočne odôvodnený záver, že vyššie menovaní po predchádzajúcej vzájomnej  dohode v čase od 18.10 hod dňa 15.01.2009 do  05.30 hod dňa 16.01.2009 sa vlámali do uzamknutej predajne mäsa XXXXX na ul. XXXXX a to tak, že doposiaľ nezisteným predmetom vylomili vchodové dvere v oblasti zámku a následne z predajne odcudzili tovar v hodnote 867,-€,a to  fľaše s alkoholom, kávu zn. Cappuccino a mäsové výrobky, rôzne stravné lístky, opečiatkované firmou XXXXX v  hodnote 811,43 € a hotovosť  111,50 €, čím bola krádežou pre firmu XXXXX , so sídlom XXXXX spôsobená škoda vo výške 1790,53 € a poškodením zámku a dverí škoda vo výške 84,61 €.

	Uznesením Obvodného oddelenia PZ XXXXX Okresného riaditeľstva PZ v Košiciach zo dňa 16.06.2009  pod ČVS: XXXXX bolo vznesené obvinenie XXXXX, nar. XXXXX v Košiciach, trvale bytom XXXXX, ul. XXXXX a  XXXXX, nar. 19.12.1988 v Košiciach, trvale bytom XXXXX, XXXXX za prečin krádeže podľa § 212 ods. 2 písm. a/, ods. 3 písm. a/ Trestného zákona spáchaného formou spolupáchateľstva  podľa § 20 Trestného zákona,  lebo na podklade zistených skutočností dostatočne  odôvodnený záver, že vyššie menovaní po predchádzajúcej vzájomnej  dohode v čase od 13.30 hod dňa  07.02.2009 do 05.45 hod dňa 09.02.2009  doposiaľ nezisteným spôsobom a predmetom odstránili a odcudzili zámok FAB a cylindrickú vložku FAB zámku zo vstupných dverí potravín na ulici XXXXX kde následne nezisteným spôsobom a predmetom poškodili signalizačné zariadenie a následne z kancelárie potravín odcudzili ohňovzdornú skrinku  o rozmere 30x50 cm s hotovosťou 12.000,-€, nezistené množstvo cigariet rôznych značiek, nezistené množstvo alkoholu rôznych značiek, čím bolo pre firmu XXXXX s.r.o. XXXXX krádežou FAB zámkov, ohňovzdornej skrinky, alkoholu, cigariet, dobíjacích kupónov Easy, Prima, 02 spôsobená celková škoda vo výške 15.819,84 € a pre XXXXX poškodením signalizačného zariadenia vznikla škoda vo výške 100,-€.

	Uznesením povereného príslušníka  PZ bolo pod XXXXX XXXXX dňa 24.08.2009 vznesené obvinenie XXXXX - XXXXX, XXXXX, bytom XXXXX, TXXXXX a XXXXX,  nar. XXXXX, trvale bytom XXXXX, XXXXX za prečin výtržníctvo podľa § 364 ods. 1 písm. a/ Trestného zákona formou spolupáchateľstva podľa § 20 Trestného zákona preto, že dňa 09.07.2009 v čase o 12.40 hod  v Košiciach pri stánku PNS pri kine Družba došlo k fyzickému útoku viacerých osôb na poškodeného XXXXX, ktorý po tomto incidente ostal ležať na trávniku za kinom Družba  v Košiciach a prudko krvácal z oblasti tváre, kde týmto konaním bolo XXXXX spôsobené poranenie hornej pery, zlomenina zuby, krvná podliatina okolo oka s predpokladanou dobou liečenia do 7 dní.

	XXXXX súdu XXXXX sp. zn. XXXXXo dňa 17.04.2014 bol obvinený XXXXX uznaný vinným zo zločinu lúpeže formou spolupáchateľstva podľa § 20 k § 188 ods. 1, ods. 2 písm. d/ Trestného zákona, za čo mu bol uložený úhrnný nepodmienečný trest odňatia slobody v trvaní 9 rokov nepodmienečne.

Rozsudok nadobudol právoplatnosť dňa 17.04.2014.

V zmysle § 215 ods. 2 písm. a/ Trestného poriadku prokurátor môže zastaviť trestné stíhanie, ak trest, ku ktorému môže trestné stíhanie viesť je celkom bez významu popri treste, ktorý bol obvinenému pre iný čin už právoplatne uložený.

Horná  hranica   pri  prečine  krádeže podľa § 212 ods. 2 písm. a/, ods. 3 písm. a/ Trestného zákona je stanovená na tri roky trestu odňatia slobody.

Horná hranica pri trestnom čine výtržníctva podľa § 20 k § 364 ods. 1 písm. a / Trestného zákona je určená taktiež na tri roky trestu odňatia slobody. Vzhľadom na vyššie uvedené trestné sadzby, s poukazom na trest, ktorý už bol obvinenému právoplatne uložený, bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

Mgr. Daniel Rozložník
prokurátor